**НЧ „ХРИСТО БОТЕВ 1897”**

 гр. Сливен, ул.”Асеновска” № 50

Проект!

**П Л А Н**

**за дейността на НЧ „Христо Ботев- 1897” гр. Сливен за 2023 година**

1. **ОРГАНИЗАЦИОННА ДЕЙНОСТ**

####  През 2023 година настоятелството на читалището дa провежда редовно заседания свързани със:

1. Обсъждане на развитието и обогатяването на основните дейности на читалището
2. Въпроси, свързани с поддържането и ремонта на материалната база
3. Развитие и издигане на по-високо ниво на любителското творчество, работата с децата и младите хора в квартала, библиотечната дейност
4. Поддържане на добро партньорство с общинската администрация, културните организации и читалищата в града, учебните заведения в квартала.

####  Основни цели за постигане:

1. Да се постигне активизиране ролята на читалището и превръщането му в средище за социални и духовни контакти и развитие, както и на своеобразен информационен център, подпомагащ местната общност
2. Популяризиране дейностите на читалището и възстановяване на полагащото се място на читалището в културната инфраструктура на Сливен и общината.
3. Постигане на максимално пълноценно използване възможностите на материалната база и изпълването със съдържание на съществуващите културни пространства.

**Основни дейности за постигане на целите:**

1. Поддържане и развитие на читалищната библиотека. Пълна инвентаризация на библиотечния фонд, създаване на електронен каталог и увеличаване броя на читателите.
2. Развитие и подпомагане на любителското творчество
3. Организиране на школи, клубове, концерти, чествания, събития и дейности насочени към децата и младежите
4. Разработване на проекти за допълнително и целево финансиране на читалищните дейности
5. Подобряване на материално-техническата база на читалището /***наложителен ремонт на приземен етаж- зала за танци, съблекални със санитарни възли, котелно помещение, както и оберлихта на стълбищната клетка****/*

**II. БИБЛИОТЕЧНА ДЕЙНОСТ**

1. **Библиотечно и информационно обслужване**
	1. **Организация на работата по обслужване на читателите**

-Основна цел – увеличаване броя на читателите посредством: популяризиране дейността на библиотеката сред децата и жителите на квартала чрез укрепване на партньорството с училище „Хаджи Мина Пашов”, Детска градина „Калина”, защитено жилище, клубовете на пенсионера в квартала

- Създаване на електронен библиотечен каталог

1. **Комплектуване и каталогизация**
	1. Приключване на пълната инвентаризация на библиотечния фонд.
	2. Отчисляване на библиотечните единици
	3. Текущо поддържане на електронния каталог, на картотеката и цялата библиотечна документация
	4. Попълване на библиотечния фонд със съвременна българска, детска и юношеска литература
	5. Регистриране на библиотеката по Закона за обществените библиотеки
	6. Подготовка на проекти по програма „Българските библиотеки-съвременни центрове за четене и информираност” на МК
2. **Библиотечни събития и прояви**
	1. Срещи с творци /*минимум 3 за годината*/
	2. Годишнини на поети и писатели /*Радой Ралин, Елисавета Багряна*/
	3. Викторини, кътове и витрини на творци, конкурси за деца, изложби, свързани с четенето и книгата

**iii. ХУДОЖЕСТВЕНО - ТВОРЧЕСКА ДЕЙНОСТ**

1. **Любителско творчество**
	1. Група за стари градски песни „Нежни спомени”
* участие на групата във всички събития, които се организират в читалището
* организиране на самостоятелни концерти на групата – 8 март, Великден, 2 юни, Димитровден - празник на Сливен, Коледа
* участие в минимум два национални фестивала на старата градска песен
* разнообразяване репертоара на групата с нови, съвременно звучащи градски песни
* попълване на състава на групата с нови певици
* осигуряване на музикален консултант
	1. Школа за народно пеене „Славейче”
* Участие в събитията на читалището
* Представяне продукцията на школата на общински и общоградски събития и концерти
* Участие в национални и международни конкурси и фестивали
* Самостоятелни концерти на школата – м. май 2023 година /съвместно с новосформирания Детски танцов състав „Мераклийчета”/, Димитровден – празник на Сливен, Коледа
	1. Възстановяване работата на Фолклорна група „Настроение”
* Обявяване и провеждане на прослушване за набиране на певици за групата
* Осигуряване на ръководител на групата
* Участие на групата в събитията на читалището
* Участие във фолклорните събори, организирани от Община Сливен през 2023 година
	1. Подпомагане работата на новосформирания Детски танцов състав „Мераклийчета”
* Включване на състава в прояви на читалището /детски утра, Великден, 24май, Димитровден – празник на Сливен, Коледа и др./
* Оказване на съдействие на ръководителя за осигуряване на костюми за децата, участници в състава
	1. Танцов клуб „Престиж”
* Участие на клуба в минимум 3 събития на читалището през годината
* Участие в национални и международни фестивали и надигравания на клубове за народни танци

**IV. КАЛЕНДАР НА СЪБИТИЯТА ПРЕЗ 2023 ГОДИНА**

**М. ЯНУАРИ**

- **6 януари** - 175 години от рождението на Христо Ботев – /*витрина за живота и творчеството на Ботев в библиотеката, концерт на колективи на читалището,/*

**- 17 януари -** 145 години от освобождението на Сливен от османско робство /*участие в общоградските тържества*/

**- 21 януари** - Бабинден

**М. ФЕВРУАРИ**

**- 14 февруари** - Трифон Зарезан

**-** **19 февруари** - 150 години от обесването на Васил Левски

- **20 – 25 февруари -** *работилница за изработване на мартеници и изложба*

**М. МАРТ**

- **1 март** - Баба Марта */посещение в детска градина „Калина” и закичване на децата с мартеници/*

- ден на самодееца – поздрав от настоятелството на читалището към самодейците в читалището

- **3 март** - 145 години от Освобождението на България от османско иго - / *концерт на колективите на читалището, посветен на празника, витрина от книги и материали от библиотеката, свързани с освобождението и участие в общоградските тържества/*

**- 8 март** - международен ден за жената – *среща с изявени жени от Сливен /поетеси/ и концертна програма на Групата за стари градски песни „Нежни спомени”*

**- 21 март** - Световен ден на поезията /*среща със сливенски автори – среща с поетесата Анна Влахова, посветена и на Благовещение/*

- **25 март** - Благовещение

**М. АПРИЛ**

**- 1 април** - Международен ден на хумора

- **2 април -** международен ден на детската книга - /*драматизация на приказката „Дядо и ряпа” – ученици от 1-во училище пред деца от детска градина „Калина”. Организиране на представление на драматизацията пред деца от ДГ „Калина” и жители на квартала в залата на читалището/*

- **10-14 април**  - *работилница за изработване на великденски яйца и изложба*

* 1. **април -** Великден /*концерти, изложба и др. – по отделна програма/*

**22 април** - 100 години от рождението на Радой Ралин - /*вечер, посветена на творчеството на Радой Ралин и витрина за живота и творчеството му/*

**29 април**  - 130 години от рождението на Елисавета Багряна -. *Кът на поетесата в библиотеката/*

**М. МАЙ**

**1 май** - международен ден труда

1. **май** - ден на Европа и Ден на победата
2. **май** - Св. Св. Кирил и Методий

-ден на библиотекаря

**24 май -** Празник наславянската писменост и на българската просвета и култура

**Забележка**: *Във връзка с Майските дни на културата „Сливенски огньове” читалището ще разработи специална програма в която ще бъдат включени концерти, срещи с творци /Веселина Седларска/, изложба детски рисунки и др./*

**М. ЮНИ**

- **1 юни** - Международен ден на детето - *детски празник в читалището, или на открито в квартала*

- **2 юни -** Ден на Ботев и на загиналите за народна свобода /***по отделна програма***, *включваща: концерт, гостуваща фотодокументална изложба, посветена на живота и дейността на Христо Ботев, представяне на документален филм за Ботев и др./*

- **3 юни**  - ***Първи регионален конкурс „Славеи пеят край Сливен”***/ *за индивидуални изпълнители, дуа, триа, квартети и хорове за народно пеене във възраст от 4 до 19 години от Сливен и региона/*

**М. ЮЛИ**

**-** „Лято в читалището” - по отделна програма

**М. АВГУСТ**

**-** „Лято в читалището” - по отделна програма

**М .СЕПТЕМВРИ**

**- 6 септември** - 138 години от Съединението на България/*участие в общоградските тържества/*

**- 15 септември -** „На добър час в родното училище” – изпращане на първокласници

**-** **22 септември** - 115 години от обявяване Независимостта на България /*участие в общоградските тържества/*

**М. ОКТОМВРИ**

- **1 октомври -** Международен ден на музиката

- международен ден на възрастните хора

-**22 октомври** -140 години от рождението на Сирак Скитник */поднасяне на цветя пред паметната плоча на родната къща на Сирак Скитник, беседа – за живота и творчеството на Сирак Скитник/*

- **26 октомври -** Димитровден – празник на град Сливен */по отделна програма/*

**М. НОЕМВРИ**

**- 1 ноември** - Ден на народните будители /*конкурс за детска рисунка „Сливенски будители” и изложба/*

**М. ДЕКЕМВРИ**

**Коледни и новогодишни тържества / *по отделна програма*/**

– „Моята вълшебна Коледа” - конкурс за детска рисунка и изложба

-„В работилницата на Дядо Коледа” – изработване на играчки и украса за елха

- детски празник „Добре дошъл, Дядо Коледа”

**V. ИЗТОЧНИЦИ НА ФИНАНСИРАНЕ**

1. Субсидия

2. договори за съвместна дейност

3. Спонсори

4. Членски внос

Планът е приет на заседание на Настоятелството, проведено на 04.11.2022 год. и е отворен за нови инициативи и събития.

**Председател:**

 **Иван Благоев**